Entre as tres temporadas siguients un equipo alemán, o Bayern de Múnich, dominó a competición. En ixe equipo militaron chugadors como Franz Beckenbauer, Gerd Müller, Sepp Maier u Paul Breitner. Empecipió ganando a final de 1974 a o Atletico de Madrit, en o Estadio Heysel de Bruselas, sola final disputada por l'equipo espanyol y que perdió en os zaguers segundos. Se desfació tamién d'o Leeds United y d'o AS Saint-Étienne en as finals de totz dos anyos siguients, en París y Glasgow respectivament.